السلام عليكم تحياتي للادارة وللاعضاء
اخواني اني من الفائزين في برنامج قرعة الهجرة وكملت كل الاجراءات ودزيت الوثائق
البارحة دزولي موعد المقابلة بالسفارة وعلى الرغم اني اختيارت مكان المقابلة باحد الدول الخليجية الا اني تفاجئت بانو مقابلتي راح تكون في بغداد بعد شهر
اني من خارج بغداد محافظات ، وما اندل مناطق بغداد او تفاصيل دخول المنطقة الخضراء فعندي شويا اسئلة اكون ممتن تجاوبوني عليها
اولا : تفاصيل الذهاب للسفارة ،، حسب اللي فهمته هم راح يدزولي رسالة بيها هاي المعلومات وكيفية الدخول بس همين احتاج منكم شويا توضيحات ، يعني اذا اصعد تكسي شراح اكله بالضبط ، تعرفون زحمة اي واحد تكله خذني للمنطقة الخضراء ، فممكن اعرف شنو اقرب مكان انزل بيه ؟ ياريت معلومات بهل خصوص ؟
ثانيا : بخصوص الفحص الطبي اللي لازم اسوي قبل يوم المقابلة ، وين مكان هذا الفحص ؟؟ وكم يوم يستغرق تسليم نتيجة الفحص ؟
ثالثا : تفاصيل المقابلة نفسها هل راح تكون صعبة لو سهلة ؟ وهل صحيح انهم راح يطلبون مني كتاب تأييد من مقر عملي الحالي ؟؟
رابع : هل صحيح انه العراقيين مامطلوب منهم كفيل ضامن في امريكا ؟؟ اني سالت ناس وكالو ميطلبون من العراقيين ضامن لمن تكون مهاجر عن طريق القرعة ،،، فياريت اذا احد عنده علم بهل خصوص ؟
اعتذر عن الاطالة
تحياتي